open-index/open-wikipedia-markdown huggingface dataset:
शाफई

**शाफई** (Shafi`i) हा इस्लामच्या सुन्नी पंथाचा उपपंथ आहे. शाफई हे इमाम मालिक यांचे शिष्य आहेत आणि सुन्नींचे तिसरे प्रमुख नेते आहेत. मध्यपूर्व आशियात आणि आफ्रिकेत मोठ्या प्रमाणावर त्यांचे समर्थक आहेत. श्रद्धेच्या बाबतीत ते अन्य पंथीयांपासून वेगळे नाहीत. पण, इस्लामच्या अनुसरणाबाबतीत हनफी समुदायाच्या तुलनेत त्यांचा दृष्टिकोन वेगळा असतो.

## हे सुद्धा पहा
* इस्लाम धर्माचे संप्रदाय

वर्ग:इस्लाम धर्माचे संप्रदाय
हंबली

**हंबली** (Hanbali) हा इस्लामच्या सुन्नी पंथाचा उपपंथ आहे. इमाम हंबल यांच्या विचारांना मानणारा मोठा मुसलमानांचा वर्ग आहे. ते स्वतःला हंबली म्हणतात. सौदी अरेबिया, कतार, कुवैत आणि इतर आखाती देशांसह आफ्रिकेतील अनेक देशांमध्ये यांची संख्या मोठी आहे. सौदी अरेबियातील सरकारी शरियत अर्थात नियम हंबलच्या नियमांवर आधारित आहे.

## हे सुद्धा पहा
* इस्लाम धर्माचे संप्रदाय

वर्ग:इस्लाम धर्माचे संप्रदाय
सुन्नी बोहरा

**सुन्नी बोहरा** (Sunni Bohra) हा इस्लामच्या सुन्नी पंथाचा उपपंथ आहे. भारतातील गुजरात व महाराष्ट्रातील आणि पाकिस्तानातल्या सिंध प्रांतात व्यापारउदीम क्षेत्रात जे मुसलमान कार्यरत आहेत यापैकी अनेकजण बोहरा मुस्लिम असतात. बोहरा शिया आणि सुन्नी दोन्ही पंथांमध्ये असतात. सुन्नी बोहरा हनफी इस्लामिक कायद्याचे पालन करतात. पण, सांस्कृतिकदृष्ट्या त्यांचे शिया पंथीयांच्या चालीरीतींशी साधर्म्य असते.
## हे सुद्धा पहा
* इस्लाम धर्माचे संप्रदाय

वर्ग:इस्लाम धर्माचे संप्रदाय
इस्माइली शिया

**इस्माइली शिया** (Isma'ilism) हा शिया इस्लाम या पंथातला एक समुदाय वा उपपंथ आहे. या समुदायानुसार इमामांची संख्या सातच आहे. शेवटचे इमाम मोहम्मद बिन इस्माईल आहेत. यामुळेच समुदायाचे नाव इस्माइली असे आहे. इमाम जाफर सादिक यांच्यानंतर त्यांचा मोठा मुलगा इस्माईल बिन जाफर प्रमुख होणार की त्यांचा धाकटा मुलगा प्रमुख होणार. यावरून त्यांचे इस्ना अशरी समुदायाशी वाद झाले. इस्ना अशरी समुदायाने धाकटा मुलगा मूसा काजिम यांना इमाम मानले. तेव्हापासून दोन गट निर्माण झाले. इस्माइली समुदायाने इस्माईल बिन जाफर यांना सातवे इमाम मानले. या समुदायाचे आचारविचार इस्ना अशरी समुदायापासून वेगळे आहेत.

## हे सुद्धा पहा
* इस्लाम धर्माचे संप्रदाय

वर्ग:इस्लाम धर्माचे संप्रदाय
मालिकी

**मालिकी** (Maliki) हा इस्लामच्या सुन्नी पंथाचा उपपंथ आहे. आशिया खंडात याला मानणाऱ्यांची संख्या कमी आहे. हा पंथ इमाम मालिक यांच्या विचारांना मानतो. 'इमाम मोत्ता' हे त्यांनी लिहिलेलं पुस्तक प्रसिद्ध आहे. त्यांचे समर्थक मालिक यांनी विषद केलेल्या नियमांचं पालन करतात. मध्यपूर्व आशिया आणि उत्तर आफ्रिकेत मालिक यांचे समर्थक आहेत.

## हे सुद्धा पहा
* इस्लाम धर्माचे संप्रदाय

वर्ग:इस्लाम धर्माचे संप्रदाय
दत्ता सामंत

**दत्ता सामंत**  (डॉ. दत्तात्रय सामंत) उर्फ **डॉक्टर साहेब** (२१ नोव्हेंबर १९३२ - १६ जानेवारी १९९७) हे एक भारतीय राजकारणी आणि गिरिणी कामगार चळवळीचे नेते होते, ते मुंबई शहरातील २ ते ३ लाख कापड गिरणी कामगारांचे नेते म्हणुन प्रसिद्ध होते. १९८२ साली एक वर्षभर चाललेला संपाचे ते नेते होते. या संपा नंतर मुंबई शहरातील बहुतांश कापड गिरण्या बंद पडल्या होत्या.

वर्ग:इ.स. १९३२ मधील जन्म
वर्ग:इ.स. १९९७ मधील मृत्यू
वर्ग:मराठी कामगार चळवळकर्ते
वर्ग:पुरुष चरित्रलेख
नुसैरी

**नुसैरी** (Alawites/ Nusayri) हा एक शिया मुस्लिम समुदाय असून तो सीरिया आणि इतर आखाती देशांमध्ये आढळतो. ‘अलावी’ नावानेही हा समुदाय ओळखला जातो. सीरियाचे राष्ट्राध्यक्ष बशर अल असद हे नुसैरी समुदायाशी संलग्न आहेत. या समुदायानुसार अली देवाचा अवतार म्हणून भूतलावर अवतरले.

इस्ना अशरी समुदायाप्रमाणे ते आचारविचारांचे पालन करतात. मात्र त्यांच्यांत काही मतभिन्नता आहेत.

## हे सुद्धा पहा
* इस्लाम धर्माचे संप्रदाय

वर्ग:इस्लाम धर्माचे संप्रदाय
इस्ना अशरी

**इस्ना अशरी** (Twelver/ Ithnā‘ashariyyah) हा शिया इस्लाम या पंथातला सगळ्यात मोठा समुदाय आहे. जगभरातल्या शिया पंथियांपैकी ७५ टक्के मुसलमान याच समुदायाचा भाग आहेत. त्यांचे पहिले इमाम हजरत अली आहेत तर शेवटचे आणि बारावे इमाम महदी आहेत. इस्ना अशरी समुदायाचे समर्थक अल्ला, कुराण आणि हदीस यांचे पालन करतात. पण, त्यांच्या इमामांच्या माध्यमातून आलेल्या हदीसचं हा समुदाय पालन करतो. कुराणानंतर 'नहजुल बलागा' आणि 'अलकाफी' हे दोन धर्मग्रंथ या समुदायासाठी महत्त्वाचे आहेत. इस्ना अशरी समुदाय जाफरियावर विश्वास ठेवतात. इराण, इराक, भारतासह पाकिस्तान तसेच जगभरात या समुदायाचे अनुयायी आहेत.

## हे सुद्धा पहा
* इस्लाम धर्माचे संप्रदाय

वर्ग:इस्लाम धर्माचे संप्रदाय
बीना अगरवाल

इवलेसे|250px
**बीना अग्रवाल** ह्या एक स्त्रीवादी लेखिका आहेत. त्यांनी *स्त्रियांचे जमिनीवरील आणि नैसर्गिक संपत्तीवरील हक्क* आणि *स्त्रियांचे श्रम* या विषयावर लिखाण केले आहे.

## संदर्भ 
वर्ग:स्त्रीवादी अभ्यासक आणि साहित्यिक
वर्ग:स्त्री चरित्रलेख
जिल्हा न्यायालय

आपल्या क्षेत्रातील तंटे सोडवणे, तंट्यात न्यायनिवाडा करणे आणि संघर्षाचे वेळीच निराकरण करणे ही कामे जिल्हा पातळीवरील न्यायालयाला करावी लागतात.भारताच्या संविधानाने स्वतंत्र न्यायव्यवस्थेची निर्मिती केली आहे. न्यायव्यवस्थेच्या शिरोभागी भारताचे सर्वोच्च न्यायालय असत. त्याखालोखाल उच्च न्यायालये असतात. त्यात जिल्हा न्यायालय, तालुका न्यायालय आणि महसूल न्यायालय यांचा समावेश होतो. जिल्हा पातळीवर असणाऱ्या न्यायालयाला '**जिल्हा न्यायालय**' असे म्हणतात. त्यात एक मुख्य जिल्हा न्यायाधीश व अन्य काही न्यायाधीश असतात. जिल्ह्यातील वेगवेगळ्या खटल्याची सुनावणी व नंतर अंतिम निकाल देण्याचे काम जिल्हा न्यायालयातील न्यायाधीश करतात. तालुका न्यायालयाने दिलेल्या निर्णयाविरुद्ध जिल्हा न्यायालयात अपील करता येते.
बांगलादेश त्रिकोणी मालिका, २०१७-१८

**बांग्लादेश तिरंगी मालिका, २०१७-१८** ही एकदिवसीय तिरंगी मालिका बांग्लादेश, श्रीलंका व झिम्बाब्वे यांच्या जानेवारी २०१८ मध्ये बांग्लादेशात होणार आहे. या तिरंगी मालिकेनंतर श्रीलंका बांग्लादेशविरुद्ध दोन कसोटी आणि दोन टी२० सामन्यांची मालिका खेळणार आहे.

## गुणफलक 
## संघ 
## साखळी सामने 
## अंतिम सामना 
## हे ही पहा 
वर्ग:इ.स. २०१८ मधील क्रिकेट
वर्ग:बांगलादेशमधील क्रिकेट
खाम नदी

**खाम नदी** महाराष्ट्रातील एक नदी आहे. 

सातारा पर्वतरांगा आणि लेकनंवारा टेकड्यांच्यामध्ये दुधना नदीच्या खोऱ्यात खाम नदीचा उगम होतो. आणि पैठणमध्ये गोदावरी नदीत नाथसागारात ती जाऊन मिळते. यादरम्यान सध्याच्या औरंगाबाद शहराच्या मध्यवर्ती भागातून ७२ किमीच्या पट्ट्यातून ही नदी पूर्वेकडून पश्चिमेकडे वाहताना दिसते. औरंगाबाद आज जेथे वसलेले आहे त्या खाम नदीच्या तीरावर याच जागी खडकी नावाचे प्राचीन गाव वसलेले होते. पानचक्कीच्या जलाशयातुन बाहेर पडणारे पाणी खाम नदीत जाते. औरंगाबाद शहरातील बेगमपुरा, जयसिंगपुरा, भावसिंगपुरा, पहाडसिंगपुरा, औरंगपुरा, नागेश्वरवाडी, हर्सूल, छावणी, फाजालपुरा, कर्णपुरा, नवाबपुरा, बायजीपुरा हे उपविभाग खाम नदीच्या काठी आहेत.

वर्ग:महाराष्ट्रातील नद्या
वाहन चालक परवाना

.

**वाहन चालक परवाना**

    वाहन धारक किंवा वाहन चालविणारा व्यक्ती हा वाहन चालविण्यास योग्य आहे.व त्याने तसे प्रशिक्षण घेतलेले आहे.हे वाहन चालक परवाना सुनिश्चित करते.वाहन अधिनियम १९८८ अन्वये सार्वजनिक ठिकाणी वाहन चालविण्यासाठी लायसेन्स आवश्यक असते. वाहन परवाना मध्ये  असे प्रकार पडतात.

१. मोटार सायकल ५० सी.सी.

२. मोटार सायकल विना गिअर.

३. मोटार सायकल विना गिअर सह.

४. लाईट मोटार व्हेईकल.

५. लाईट मोटार व्हेईकल नॉट ट्रान्सपोर्ट.

६. लाईट मोटार व्हेईकल ट्रान्सपोर्ट.

७. हेवी मोटार व्हेईकल                    

**काही मह्त्वाच्या गोष्टी:-**

• लर्नर्स लायसेन्स – सहा महिन्यांच्या मुदतीसाठी लायसेन्स.

• कायमस्वरूपी लायसेन्स – दीर्घ मुदतीचे लायसेन्स जे प्राप्त करण्यासाठी प्रथम लर्नर्स लायसेन्स आवश्यक असते.

• ड्राईव्हिंग लायसेन्स प्राप्त करण्यासाठी लर्नर्स लायसेन्स काढणे बंधनकारक आहे.

• विना गिअर ५० सी सीच्या वैयक्तिक वाहना करिता लायसेन्स प्राप्तीसाठी वयाची मर्यादा १६ वर्षे पूर्णची आहे.परंतु यासाठी चालकाला पालकांची परवानगीही आवश्यकता असते. तशी परवानगी मिळाल्यास १६ वर्षे पूर्ण असलेले व्यक्तीला वाहनचालक परवाना काढता येतो.

• वैयक्तिक वाहनचालक स्थायी / कायमस्वरूपाचा वाहनचालक परवाना प्राप्तीसाठी वयमर्यादा १८ वर्षे पूर्ण असावे.

• अवजड वाहनचालक परवाना प्राप्तीसाठी वय वर्षे २० पूर्ण व वाहनचालविन्याचे नियम व प्रशिक्षण पूर्ण केलेले असावे.

       वाहनचालक परवाना प्रकाराद्वारे वय पूर्ण आहे हे दर्शविण्यासाठी जन्म प्रमाणपत्र किंवा शाळा सोडल्याचा दाखला झेरॉक्स सादर करावी लागते.त्याच प्रमाणे पासपोर्ट आकाराचे  रंगीत फोटो, निवासी/रहिवासी प्रमाणपत्र, व मेडिकल फिटनेस असल्याचे घोषणापत्र परवाना अर्ज करते वेळी जोडावे लागतात.        

     या कागदपत्राण बरोबर निश्चित केलेले शुल्क जमा केल्यास कागदपत्रांची सत्यता तपासून वाहनचालक परवानासाठी वाहन चालविण्याचे प्रात्यक्षिक व नियमांची माहिती अशी परीक्षा दिल्यानंतर लर्नर्स/तात्पुरता वाहनचालक परवाना दिला जातो.जर व्यक्ती प्रात्यक्षिक मध्ये नापास झाला तर त्याला पुन्हा परीक्षा देण्याची वेळ येते.

    तात्पुरता वाहनचालक परवाना प्राप्ती नंतर ३० ते १८० दिवसांच्या आत स्थायी वाहनचालक परवाना घ्यावा लागतो.त्यासाठी तात्पुरता वाहन परवाना व व्यक्ती ज्या वाहन परवान्यासाठी मागणी करते ते वाहन सोबत घेऊन परीक्षकांसमोर वाहन चालविणे नियमांची माहिती सांगणे या बाबी पूर्ण केल्यास स्थायी वाहन परवाना दिला जातो.ज्याची मुदत दीर्घ असते.
खोजा

**खोजा** (Khoja) हा गुजरातमधला व्यापारी समुदाय आहे. ज्यांनी काही शतकान्पुर्वी इस्लामचा स्वीकार केला आहे. खोजा समुदायाचे समर्थक शिया आणि सुन्नी दोन्ही पंथांच्या विचारांना मानतात. खोजा समुदायातले अनेकजण इस्माइली शियांच्या धार्मिक नियमांचे पालन करतात. पण, त्याचवेळी याच समुदायातले बहुतांश जण इस्ना अशरी पंथाप्रमाणे आचरण करतात. काही मोजके लोक सुन्नी इस्लामला मानतात. पूर्व आफ्रिकेतील काही देशांत खोजा समुदायाचे लोक राहतात.

## हे सुद्धा पहा
* इस्लाम धर्माचे संप्रदाय

वर्ग:इस्लाम धर्माचे संप्रदाय
देवबंदी

**देवबंदी** (Deobandi) हा सुन्नी इस्लामचा उपपंथ आहे. उत्तर प्रदेशातील देवबंद या जिल्ह्याच्या नावावरून विचारप्रवाहाला हे नाव मिळाले आहे. विसाव्या शतकाच्या सुरुवातीला मौलाना अशरफ अली थानवी यांनी इस्लामिक कायद्याची स्वतंत्र व्याख्या केली. मौलाना अब्दुल रशीद गंगोही आणि मौलाना कासीम ननोतवी यांनी १८६६ मध्ये देवबंद मदरशाची स्थापना केली.

देवबंद विचारप्रवाहाच्या प्रचारात मौलाना अब्दुल रशीद गंगोही, मौलाना कासिम ननोतवी आणि मौलाना अशरफ अली थानवी यांची भूमिका निर्णायक आहे. भारत, पाकिस्तान, बांगलादेश तसेच अफगाणिस्तान या देशांत राहणारे बहुतांशी मुसलमान देवबंद विचारप्रवाहाशी संबंधित आहेत. देवबंदी या उपपंथांच्या समर्थकांच्या दाव्यानुसार कुराण आणि हादीस हे पवित्र धर्मग्रंथच शरियतचे मूलाधार आहेत. मात्र यासाठी इमामांच्या विचारांचे अनुकरण करणे आवश्यक आहे. त्यामुळे त्यांचे शरियतचे कायदे इमाम अबू हनीफा यांच्या विचारांनुसार आहेत. देवबंद विचारपंथानुसार अल्लानंतर नबी महत्त्वाचे आहेत. पण, नबी हे मानव आहेत असे ते मानतात.

## हे सुद्धा पहा
*इस्लाम धर्माचे संप्रदाय

वर्ग: इस्लाम धर्माचे संप्रदाय
बरेलवी

**बरेलवी** (Barelvis) हा सुन्नी इस्लामचा एक उपपंथ आहे. उत्तर प्रदेशातील बरेली या जिल्ह्याच्या नावावरून विचारप्रवाहाला नाव मिळाले आहे. विसाव्या शतकाच्या सुरुवातीला अहमद रजा खॉं बरेलवी (१८५६-१९२१) यांनी या इस्लामिक कायद्याची स्वतंत्र व्याख्या केली. भारत, पाकिस्तान, बांगलादेश तसेच अफगाणिस्तान या देशांत राहणारे बहुतांशी मुसलमान बरेली विचारप्रवाहाशी संबंधित आहेत.

बरेलवी या उपपंथांच्या समर्थकांच्या दाव्यानुसार कुराण आणि हादीस हे पवित्र धर्मग्रंथच शरियतचे मूलाधार आहेत. मात्र यासाठी इमामांच्या विचारांचे अनुकरण करणे आवश्यक आहे. त्यामुळे त्यांचे शरियतचे कायदे इमाम अबू हनीफा यांच्या विचारांनुसार आहेत. दुसरीकडे बरेलवी उपपंथाचे समर्थक आला हजरत रजा खान बरेलवी यांनी सांगितलेल्या विचारांना प्रमाण मानतात. बरेलीत आला हजरत रजा खान बरेलवी यांचा दर्गा आहे. त्यांना मानणाऱ्या समर्थकांसाठी हा दर्गा तीर्थक्षेत्राप्रमाणे आहे.

बरेलवी विचारपंथानुसार मोहम्मद पैगंबर सर्वज्ञानी आहेत. विश्वातल्या सगळ्या सगुणनिर्गुण गोष्टींची त्यांना कल्पना आहे. ते सर्वव्यापी आहेत आणि विश्वाच्या पसाऱ्यावर त्यांची दृष्टी आहे. बरेलवी सुफी इस्लामचे अनुयायी आहेत. त्यांच्याकडे सुफी मजार म्हणजेच संतांच्या समाध्यांना विशेष महत्त्व आहे.

## हे सुद्धा पहा
*इस्लाम धर्माचे संप्रदाय

वर्ग:इस्लाम धर्माचे संप्रदाय
नेपाळमधील साम्यवादी पक्षांची यादी

जे साम्यवादाला त्यांचे तत्त्वज्ञान मानतात. अशा अनेक अनेक नेपाळी राजकीय पक्षांनी नेपाळचा कम्युनिस्ट पक्ष, हे नाव वापरले आहे,  त्यापैकी अधिकतर पक्षांचे उगम १९४९ मध्ये तयार झालेल्या नेपाळी कम्युनिस्ट पक्षामध्ये आहे.

### मोठे पक्ष 
### लहान पक्ष 
## संदर्भ 
वर्ग:साम्यवाद
वर्ग:नेपाळमधील राजकीय पक्ष
संकेतन उपकरणे

**पॉंइंटिंग**, म्हणजे बोट दाखवणे हा खरे तर मनुष्याचा स्वभाव आहे. पॉंइंटिंग उपकरणे ही सिस्टीम युनिटमधल्या हव्या त्या बिंदूवर जाऊन निवडलेल्या मेंन्यूच इनपुटमध्ये रूपांतर करतात. माऊस, जॉयस्टीक, तच स्क्रीन, लाइट पेन आणि स्टायलस असे पॉंइंटिंग उपकरणांचे प्रकार आहेत. 

## माऊस
मॉनिटरवर दिसणाऱ्या पॉंइंटरवर माऊस नियंत्रण ठेवतो. माऊस पॉंइंटर साधारणपणे बाणाच्या आकाराचा असतो. ज्या प्रकारच्या ॲप्लिकेशन चालू असेल, त्यानुसार माऊसचा आकार बदलतो. माऊसला एक, दोन किंवा त्याहूनही अधिक बटणे असू शकतात. या बटणांचा उपयोग कमांड पर्याय निवडण्यासाठी आणि मॉनिटरवर माऊसचा पॉंइंटर नियंत्रित करण्यासाठी होतो. काही माऊसना व्हील बटण असते. मॉनिटरवर माहिती बघताना, वर-खालच्या पानांवर जाण्यासाठी त्याचा उपयोग होतो. माऊसचे निरनिराळे प्रकार आहेत. तीन मूलभूत प्रकार याप्रमाणे.

## ऑप्टिकल माऊस
ऑप्टिकल माऊसमध्ये फिरणारा भाग नसतो. हा सध्या सर्वाधिक वापरला जाणारा प्रकार आहे. माऊसबाहेर पडणारा प्रकाश माऊसच्या हालचालींवर नियंत्रण ठेवतो. ऑप्टिकल माऊस कोणत्याही प्रकारच्या पृष्ठभागावर वापरता येतो.

## मेकॅनिकल माऊस
या माऊसच्या तळाशी गोलाकार फिरणारा चेंडू असतो. तो वायरने सिस्टीम युनिटला जोडलेला असतो. मऊ, सरळ पृष्ठभाग किंवा माऊस पॅडवरून माऊस फिरवला कि रोलर चेंडू फिरतो आणि मॉनिटरवरचा पॉंइंटर नियंत्रित केला जातो.

## कॉर्डलेस किंवा बिनतारी माऊस
या प्रकारचा माऊस बॅटरीवर चालतो. सिस्टीम युनिटशी संपर्क साधण्यासाठी कॉर्डलेस माऊस हा रेडीओ लहरी किंवा इन्फ्रारेड लहरींचा उपयोग करतो. या माऊसला वायरची गरज नसल्यामुळे डेस्कवर मोकळी जागा उरते. 

## ट्रॅकबॉल्स
टच सरफेस, आणि पॉंइंटिंग स्टिक ही तीन उपकरणहि माऊससारखीच आहेत. ट्रॅकबॉल्सला रोलरबॉल देखील म्हणतात. बोटांनी कीबोर्डच्या लहान चेंडू फिरवून पॉंइंटर नियंत्रित करता येते. टच सरफेस किंवा टचपॅडच्या पृष्ठभागावर बोट फिरवून किंवा दाबून पॉंइंटर नियंत्रित करता येतो. कीबोर्डमध्ये असलेली पॉंइंटिंग स्टिक बोटांनी हलवून पॉंइंटर नियंत्रण करता येते.
प्रॉक्टर अँड गँबल

इवलेसे
**प्रॉक्टर अँड गॅम्बल कंपनी** तथा **पी अँड जी** ही अमेरिकेत मुख्यालय असलेली बहुराष्ट्रीय कंपनी आहे. १८३७मध्ये सुरू झालेल्या या कंपनीचे मुख्यालय ओहायोच्या सिनसिनाटी शहरात आहे.

ही कंपनी मुख्यत्वे ग्राहकोपयोगी वस्तू बनविते. यात घरगुती तसेच व्यक्तिगत स्वच्छतेच्या वस्तूंचा समावेश आहे. २०१४मध्ये प्रॉक्टर ॲड गॅम्बलने ८३.१ अब्ज अमेरिकन डॉलरची विक्री केली. त्याच वर्षी आपली १००पेक्षा जास्त उत्पादने विकून टाकून आपल्या मूळ उद्योगावर लक्ष केंद्रित करण्याचे पी अँड जीने ठरविले. या १०० ब्रँडमध्ये प्रिंगल्स, क्रिस्को आणि मिलस्टोन कॉफीचा समावेश होता. आता पी अँड जी ६५ ब्रँडच्या वस्तू बनविते. यात शार्मिन, बाउंटी, ऑलवेझ, जिलेट, पॅम्पर्स आणि पॅन्टीनसारख्या ब्रँड आहेत. ही उत्पादने भारतासह २९ देशांमध्ये तयार होतात व जगभर विकली जातात.

वर्ग:बहुराष्ट्रीय कंपन्या
वर्ग:अमेरिकेमधील कंपन्या
वर्ग:सिनसिनाटी
दाऊदी बोहरा

**दाऊदी बोहरा** (Dawoodi Bohra) हा बोहरा समुदायाचा एक छोटा भाग आहे. हा समुदाय इस्माइली शिया गटाच्या आचारविचारांचे पालन करतो. दाउदी बोहरा २१ इमाम असल्याचं मानतात. तैयब अबुल कासिम त्यांचे शेवटचे इमाम होते. त्यानंतर आध्यात्मिक गुरूंची परंपरा या समुदायात आहे. त्यांना दाई म्हणले जाते. सैय्यदना बुऱ्हानुद्दीन रब्बानी ५२ वे दाई होते. २०१४ मध्ये त्यांचे निधन झाले. त्यानंतर त्यांच्या दोन मुलांमध्ये उत्तराधिकारी होण्यावरून वाद झाला. हा वाद न्यायालयात गेला. दाऊदी बोहरा समुदाय गुजरात आणि महाराष्ट्रात आहे. पाकिस्तान आणि येमनमध्येही या समुदायाचे समर्थक आहेत. यशस्वी व्यापारी समाज म्हणून दाऊदी बोहरा ओळखला जातो.

## हे सुद्धा पहा
* इस्लाम धर्माचे संप्रदाय
* सुन्नी बोहरा

वर्ग:इस्लाम धर्माचे संप्रदाय
वर्ग:धार्मिक संप्रदाय
शिल्पा शिंदे

**शिल्पा शिंदे** ( २८ ऑगस्ट १९७७) ही हिंदी अभिनय क्षेत्रात काम करणारी मराठी अभिनेत्री आहे. सुरुवातील तिने विविध मालिकांमधून अनेक भूमिका साकारल्या. 'भाभीजी घर पर है!' या मालिकेतील तीची 'अंगुरी भाभी'च्या भूमिकेने ती सर्वाधिक ओळखली जाते. शिल्पा बिग बॉस ११ची विजेता ठरली आहे.

## वैयक्तिक जीवन
शिंदेचा जन्म २८ ऑगस्ट १९७७ रोजी मुंबईत एका मध्यमवर्गीय दलित कुटुंबात झाला. शिंदेचे वडील उच्चन्यायालयात न्यायाधीश होते. शिंदेला लहानपणीपासून डान्सची खूप आवड होती.

चार बहिण-भावांमध्ये शिल्पा तिसरी मुलगी आहे. तिच्या तिन्ही भावा-बहिणींचं लग्न झालं आहे.

शिंदे रोमित राज सोबत बरेच दिवस संबंध ठेवून होती पण ते सध्या वेगवेगळे राहतात.

## शिक्षण व कारकीर्द
शिंदेचे शिक्षण मुंबईत झालेले असून तिने मानसशास्त्रात पदवी घेतली आहे. शिंदेने तिची कारकीर्द १९९९ मध्ये सुरू केली. सुरुवातीला तिने दूरचित्रवाणी मालिकांमधून अभिनय केला. भाभी, मायका, संजीवनी, चिडीया घर, हातीम, आम्रपाली आणि मिस इंडिया या मालिकांमध्येही काम केले आहे.

शिंदेने दोन तेलगू चित्रपटांत काम केले आहे. यामध्ये दासरी नारायण राव यांचा छिना आणि सुरेश वर्मा यांच्या शिवानी या सिनेमांचा समावेश आहे. शिल्पा शिंदेने १९९९ मध्ये नकारात्मक भूमिकेने अभिनयाची सुरुवात केली होती. २०१७ मध्ये शिल्पाने पटेलचा पंजाबी सिनेमा शादी मध्ये एक आयटम साँग सुद्धा केले आहे.

## बिग बॉस ११ची विजेता
१४ जानेवारी २०१८ रोजी शिंदेला ४७ टक्के मते मिळून ती बिग बॉस ११ च्या *ग्रँड फिनाले*ची विजेती ठरली आहे. घरात हिना खान, विकास गुप्ता, शिल्पा शिंदे आणि पुनीश शर्मा हे चार शेवटचे स्पर्धक उरले होते. अटीतटीच्या झालेल्या या स्पर्धेत शिंदेला हिना खानने मोठे आव्हान दिले होते. बिग बॉसमध्ये जिंकल्यामुळे शिंदेच्या चाहत्यांच्या संख्येत वाढ झाली आहे.

## संदर्भ
वर्ग:स्त्री चरित्रलेख
वर्ग:मराठी अभिनेत्री
वर्ग:दलित कलाकार
वर्ग:इ.स. १९७७ मधील जन्म
नॉर्वेचा चौथा हाकोन

**हाकोन हाकोन्सन** तथा **नॉर्वेचा चौथा हाकोन** (मार्च किंवा एप्रिल, १२०४ - १६ डिसेंबर, १२६३) हा १२१७ ते १२६३ दरम्यान नॉर्वेचा राजा होता.

हाकोन ०४
वर्ग:इ.स. १२०४ मधील जन्म
वर्ग:इ.स. १२६३ मधील मृत्यू
वर्ग:पुरुष चरित्रलेख
पश्चिम बंगालमधील शहरांची यादी

**भारत** देशाच्या **पश्चिम बंगाल** राज्यातील शहरांच्या खालील यादीमध्ये राज्यातील सर्वाधिक लोकसंख्येची १० शहरे दर्शवली आहेत.

## यादी

वर्ग:भारतातील शहरे
कृषी विपणन

## विपणन पर्यावरण 
वस्तू आणि सेवा यांचे मालकीचे हस्तांतरण घडवून आणणे आणि प्रत्यक्ष वाटपाची व्यवस्था करून देणारी विपणन ही एक प्रक्रिया आहे. 

## कृषिमाल विपणन 
म्हणजे अशी प्रक्रिया की ज्यात शेतकऱ्यांची उत्पादन केलेल्या  माल  ग्राहका पर्यंत पोहोचण्यासाठी प्रक्रिया प्रतवारी, प्रमाणीकरण, साठवण, वितरण इत्यादी गोष्टींचा समावेश असतो.

## विपणनाची कार्य 
एकत्रीकरण: शेतकऱ्याने उत्पादित केलेला शेतमाल विक्रीसाठी एकत्रित करणे ही विपणनाचे कार्य आहे.

## प्रतवारी आणि प्रमाणीकरण 
उत्पादकाने उत्पादित केलेल्या वस्तूची वर्गवारी लावणे व त्या वास्तुमधील गुणधर्मानुसार, दर्जानुसार,सत्त्वरी करणेही विपणनातील अत्यंत महत्त्वाचे कामही वर्गवारी आणि प्रतवारी मुळे वस्तूची किंमत ठरविणे शक्य होते.
वर्ग:अर्थशास्त्र
पेप्सिको

**पेप्सिको** एक खाद्यपेयांची विक्री करणारी अग्रगण्य कंपनी आहे. इंदिरा नूयी या भारतीय-अमेरिकन महिला १२ वर्षे या कंपनीची मुख्य कार्याधिकारी होत्या.

१९६५मध्ये पेप्सी कोला कंपनी आणि फ्रिटो लेझ या दोन कंपन्यांच्या एकत्रीकरणानंतर पेप्सिको अस्तित्वात आली.

वर्ग:बहुराष्ट्रीय कंपन्या
योगेश कुलकर्णी

**डॉ. योगेश कुलकर्णी** हे विज्ञान आश्रमचे कार्यकारी संचालक आहे.ते विविध शैक्षणिक उपक्रमांमध्ये सहभागी आहेत जसे की साक्षरता आंदोलन आणि झोपडपट्टीला त्यांच्या महाविद्यालयीन काळात शिक्षणाची ऑफर दिली जात आहे. व्यवस्थापन पदव्युत्तर पदवी मिळाल्यानंतर त्यांनी तीन वर्षांसाठी बहुराष्ट्रीय कंपनीत काम केले आणि नंतर त्यांनी शिक्षणासाठी आपल्या जोरावर काम केले आहे आणि 'विज्ञान आश्रम' मध्ये सहभागी होण्याचा निर्णय घेतला. ते 'ग्रामीण विकास माध्यमिक शिक्षण प्रणाली' नावाची एक अद्वितीय पुढाकार करत आहेत. आश्रम, 'इंडियन इन्स्टिट्यूट ऑफ एज्युकेशन'चे केंद्र पुणे, जे 'शिक्षण' आणि 'ग्रामीण विकास' एकत्रित करते. हे औपचारिक शाळांमध्ये तसेच अनौपचारिक केंद्रांमध्ये देखील लागू केले आहे.

त्यांनी महाराष्ट्र आणि कर्नाटक राज्यातील १७ जिल्ह्यांमध्ये ६००० पेक्षा जास्त विद्यार्थ्यांचा समावेश असलेल्या ७२ शाळांमध्ये 'आरडीईएस' कार्यक्रमाची संकल्पना केली आहे.

शिक्षणात तंत्रज्ञानाचा वापर करण्यासाठी ते चळवळीत सहभागी आहेत. त्यांनी आपल्या टीम सदस्यांसह भारतीय प्रादेशिक भाषांमधील प्रादेशिक भाषेतील शैक्षणिक साहित्य आणि अनेक शैक्षणिक सीडी रोम विकसित केले. भटक्या जमाती शिक्षित करण्यासाठी त्यांनी माहिती व संप्रेषण तंत्रज्ञानाचा वापर केला.ते ग्रामीण युवकांना योग्य ग्रामीण तंत्रज्ञानासाठी शैक्षणिक कार्यक्रम आयोजित करत आहेत आणि त्यांच्या स्वतःच्या उपक्रमांची सुरुवात करू शकतात. तसेच ४ राज्यातील १२२ शाळांत 'मुलभूत तंत्रज्ञान परिचय' (IBT) (आयबीटी) कार्यक्रमाची अंमलबजावणी केली आहे ज्यात विद्यार्थी त्यांच्या शिक्षणाचा एक भाग म्हणून गावातील विविध विकासाच्या आव्हानांवर काम करतात. वास्तविक जीवनातील परिस्थितीमध्ये 'शिकत असताना शिकून' ते शिकतात.
विज्ञान आश्रम योग्य ग्रामीण तंत्रज्ञान आणि १९८३ पासून अनौपचारिक शिक्षणाच्या क्षेत्रात कार्यरत आहे. व्हीएने अनेक कमी खर्चिक तंत्रज्ञाने विकसित केली आहेत आणि प्रशिक्षित शेकडो तरुणांना विविध कौशल्ये विकसित केली आहेत. व्हीए ने आयबीटी प्रोग्राम देखील विकसित केला. हे अभ्यासक्रमाचा भाग बनले आणि आता महाराष्ट्रातील मुख्य विषय. व्ही अ. विश्वास ठेवतो की वास्तविक विकास हा बुद्धीचा विकास आणि हाताळण्याची क्रिया आहे विकास बुद्धीचा जलद मार्ग. म्हणूनच औपचारिक शाळांमध्ये 'करत असताना शिकणे'

शिकण्याच्या पद्धतीचा अभ्यास करताना 'ग्रामीण असताना' ग्रामीण तरुणांनादेखील शाळा सोडल्या जातात आणि उद्योजकांना वगळता ' त्यापैकी अनेक नवीन कल्पनांसह येतात आणि त्यांच्या पातळीवर शोधक बनतात. औपचारिक शाळांमधील, हे दृष्टिकोन ड्रॉपएट्स कमी करण्यात मदत करते, अभ्यासक्रमासंबंधी विषयातील समज वाढते आणि स्थानिक गरजा आधारित नवीन नवकल्पना तयार होतात.

## पुरस्कार आणि ओळख:
• २००८ मध्ये 'अनौपचारिक शिक्षण' श्रेणीत युनेस्कोचा पुरस्कार.

• डेव्हलपमेंट मार्केटप्लेस पुरस्कार २००७

• जागतिक बँकेच्या युवक ते युवा इनोव्हेशन अवॉर्ड २००७

• २००९ च्या मेसर्स जीकेएन सिंटर मेटल लि. यूकेने तयार केलेल्या विकास कल्पना स्पर्धेचे प्रथम पारितोषिक.

## संदर्भ
http://puneinternationalcentre.org/innovators/dr-yogesh-kulkarni/
कौसानी

**कौसानी** हे उत्तराखंड राज्यातील बागेश्वर जिल्ह्यात वसलेले खेडेगाव आहे. हिमालयाच्या कुशीत असणाऱ्या या गावातील निसर्गामुळे महात्मा गांधी यांनी या गावाचे 'भारताचे स्वित्झर्लंड' असे वर्णन केले आहे. अलमोडा या प्रसिद्ध ठिकाणापासून कौसानी ५२ किलोमीटर अंतरावर आहे.

कौसानी मधून हिमालयातील त्रिशूल, नंदादेवी आणि पंचचुली या तीन शिखरांचा सुमारे तीनशे किलोमीटर लांबीचा  दिलखेचक नजर दिसतो.

## इतिहास
१९४७ मध्ये भारताला स्वातंत्र्य मिळाले तेव्हा कौसानी हे गाव अलमोडा जिल्ह्याचा भाग होते. १५ सप्टेंबर १९९७ रोजी अलमोडाचे विभाजन करून बागेश्वर जिल्ह्याची निर्मिती झाली. कालांतराने ९ नोव्हेंबर २००० रोजी उत्तर प्रदेशचे विभाजन होऊन उत्तराखंडाची निर्मिती झाली आणि हा जिल्हा उत्तराखंडचा भाग बनला.

महात्मा गांधी यांनी येथे आपल्या 'अनासक्ती योग' या पुस्तकाचे लेखन १९२९ मध्ये केले.

## पर्यटन स्थळे
महात्मा गांधींच्या शिष्य सरलाबेहन (मूळ नाव - कथेरीन हेलमान) यांनी अनासक्ती आश्रम आणि स्त्रियांच्या कल्याणासाठी लक्ष्मी आश्रम अशा दोन आश्रमाची येथे १९४६ मध्ये स्थापना केली.
हिंदीतील प्रसिद्ध कवी सुमित्रानंदन पंत याच्या स्मृतीप्रित्यर्थ येथे 'पंत संग्रहालय' आहे. बागेश्वर रस्त्याला चहाचे बगीचे आहेत. येथे दर वर्षी सुमारे ७०००० किलो चहाची निर्मिती होते.
कौसानी येथील सूर्योदय आणि सूर्यास्त बघण्यासारखे आहेत.

उन्हाळ्यात जाणाऱ्या पर्यटकांची काही वेळा निराशा होते कारण  वणव्यामुळे धूर निर्माण होऊन हिमालयाच्या रांगा दिसणे बंद होते.

## चित्रपट
कौसानी येथे 'कोई मिल गया' तसेच '१९४२ अ लव्ह स्टोरी' या चित्रपटांचे चित्रीकरण झाले आहे.

वर्ग:उत्तराखंडमधील पर्यटनस्थळे
वर्ग:उत्तराखंडमधील गावे
नेपाळी यादवी युद्ध

नेपाळी यादवी युद्ध हा नेपाळचा कम्युनिस्ट पक्श (माओवादी) व नेपाळ सरकार, ह्यांच्या मधले एक युद्ध होते, जे १९९६ ते २००६ पर्यंत चालले. बंड नेकपा(माओवादी) ने १३ फेब्रुवारी १९९६ ला, नेपाळी राजेशाही ऊद्वस्थ करण्याच्या हेतुने छेडला होता. 

## रुपरेषा 
युद्धात जवळपास १९०० हजार लोकांचा बळी गेला, ज्यात नागरिक व नेपाळी सन्य हे होते. त्यामध्ये १९९६ - २००५ मध्ये माओवाद्यांनी मारलेले ४५०० नेपाळी व नेपाळ सरकारने मारलेले ८२०० नेपाळी सामील होते. त्यावर, जवळपास १००००० - १५०००० लोकांना पुनर्वसानाचा प्रश्न ह्यामुळे निर्माण झाला. युद्धाने ग्रामीण भागातील विकास ठप्प पाडला.

## References 
वर्ग:नेपाळमधील राजकारण
कला शाखेतील पदवी

**बॅचलर ऑफ आर्ट्स** तथा **बी.ए.** ही विद्यापीठीय अभ्यासक्रमात कला शाखेतील पदवी आहे. अनेक देशांतील शिक्षणप्रणालींमध्ये ही पदवी दिली जाते.

सहसा ही पदवी भाषा, साहित्य, अर्थशास्त्र, इतिहास, भूगोल, तत्त्वज्ञान अशा विषयांत उच्चशिक्षण घेतल्यावर मिळते. राज्यशास्त्र, समाजशास्त्र यांंसारख्या विषयांंचाही यात अंंतर्भाव होतो.

भारतात या पदवीच्या अभ्यासक्रमासाठी १२वी इयत्ता किंवा तत्सम परीक्षा उत्तीर्ण होणे आवश्यक असते. त्यानंतर सहसा तीन वर्षे अभ्यास केल्यावर बी.ए.ची पदवी मिळते.

काही देशांतून ही पदवी मिळविण्यासाठी चार वर्षांचा अभ्यासक्रम असतो.

वर्ग:शिक्षण
बापू वाटेगावकर

**बापू बिरू वाटेगांवकर** (१९२२: मु.पो.बोरगांव ता.वाळवा जि.सांगली मृत्यू:१६ जानेवारी, २०१८ ,आधार हास्पिटल इस्लामपूर). हे अन्यायाविरोधात गुन्हेगारी क्षेत्राकडे वळले होते. त्यांचा जन्म एका गरीब कुटुंबात झाला होता. बोरगांवातील रंगा शिंदे हा गोर-गरिबांना त्रास देत असे. गावातील स्त्रियांची छेड काढत असे. बापू बिरू वाटेगावकरांनी त्याची हत्या केली. रंगाच्या भावानेही (आनंदा शिंदे) असाच उच्छाद मांडला, तेंव्हा बापू बिरु वाटेगावकरांनी त्याचीही हत्या केली.बापूंना अटक करण्यासाठी अनेक प्रयत्न करूनही ते पकडले न गेल्याने पोलिसांनी बापू बिरु वाटेगावकरांच्या कुटुंबाला त्रास देण्यास सुरुवात केली.

## बापू बिरू वाटेगावकर यांचे समाजकार्य 
२५ वर्षे सह्याद्रीच्या डोंगर रांगामंध्ये राहून बापू बिरु वाटेगावकरांनी गरीबांना मदत केली. अन्यायाविरुद्ध लढताना बापू बिरु वाटेगावकर पोलिसांपासून पळतच राहिले आणि कृष्णा-खोरे दहशतीच्या विळख्यातून मुक्त केल्यावर एके दिवशी आपल्या लढयाला पूर्णविराम देऊन त्यांनी पोलिसांसमोर बिनशर्त शरणागती पत्करली. भारतीय घटनेनुसार बापू बिरू वाटेगावकर वर कित्येक खुनांच्या मालिकेचे गुन्हे दाखल झाले आणि त्यांना 'जन्मठेपेची' शिक्षा सुनावली. शिक्षा भोगून ते गावी परतले आणि त्यांनी उर्वरित आयुष्य भजन, कीर्तन आणि प्रवचनात व्यतीत केले. तंबाखू, सिगारेट व दारू अशा व्यसनांच्या आहारी जाऊन भरकटणारी तरुण पिढी वाचविण्यासाठी ते गावोगावी प्रवचने करत.
बापू बिरु वाटेगावकरांनी हुंडा पद्धतीला विरोध करत कित्येक लेकी-सुनांचे नांदणे बसवले, कित्येकांची कर्जे मुक्त केली, कित्येकांच्या जमिनी सोडवून दिल्या यासाठी वेळप्रसंगी त्यांनी बंदूकही चालविली.

अगदी त्यांच्या स्वतःच्या मुलाने (तानाजी वाटेगावकर) पर-स्त्रीचे अपहरण केल्यावर त्यालासुद्धा त्यांनी गोळी घालून ठार केले.

असे म्हणतात की बापू बिरू वाटेगावकर फरारी असताना कुख्यात चंदनतस्कर "वीरप्पन" ने त्यांना बोलावून घेतले आणि त्याच्या टोळीत सामील होण्यास सांगितले, यावर बापू बिरू वाटेगावकर गरजले.. "तू एक तस्कर आहेस
पैशासाठी तू जनावरे मारून तस्करी करतोस आणि मी सर्व-सामान्यांसाठी हाती शस्त्र घेतले आहे. आपले मार्ग वेगवेगळे आहेत."

## बापू बिरू वाटेगावकर यांचे निधन 
दिनांक १६ जानेवारी 2018 रोजी इस्लामपुरातल्या 'आधार हास्पिटल' येथे वयाच्या 96 व्या वर्षी बापू बिरू वाटेगावकरांचे निधन झाले.

## बापू बिरू वाटेगावकर यांचा सन्मान 
* "बोरगांवचा ढाण्या वाघ" हा किताब
* त्यांच्या जीवानावर आधारित "बोरगावचा ढाण्या वाघ" नावाने सिनेमा निघाला आहे. त्यात मिलिंद गुणाजीने बापूंची भूमिका केली आहे.
* त्यांच्या जीवनावर ’कळंबा जेलचा कैदी अर्थात बापू बिरू वाटेगावकर’ नावाचे नाटक आहे. नाटकाची निर्माती विठा भाऊ मांग यांची मुलगी--मंगला बनसोडे हिने केली होती.
* बापू बिरु वाटेगावकरांच्या पावलावर पाऊल टाकत एका गुन्हेगाराने तुरुंगातून पलायन केले होते, ही कथा एका बातमीचा विषय होती.
*हैद्राबाद येथील बलात्कार झाला होता तेव्हा बापूची सर्वात जास्त आठवण काढली गेली.

वर्ग:मराठी व्यक्ती
वर्ग:इ.स. १९२२ मधील जन्म
वर्ग:इ.स. २०१८ मधील मृत्यू
वर्ग:पुरुष चरित्रलेख
वर्ग:मराठी समाजसेवक
२०१८ महिला टी२० क्रिकेट विश्वचषक पात्रता

**२०१८ महिला टी२० क्रिकेट विश्वचषक पात्रता** ही एक महिला टी२० क्रिकेट स्पर्धा जून २०१८ मध्ये नेदरलँड्समध्ये होणार आहे. ही स्पर्धा २०१८ महिला टी२० क्रिकेट विश्वचषक मध्ये सामील होणारे अंतिम २ संघ ठरवेल. आय.सी.सी महिला टी२० क्रिकेट विश्वचषक पात्रता स्पर्धातील मालिकेतील ही तिसरी स्पर्धा असणार आहे. आंतरराष्ट्रीय क्रिकेट संघटनाेने सर्व देशांना १ जुलै २०१८ पासून पूर्ण टी२०चा दर्जा देण्याचे ठरविले.

## पात्रता 
खालील संघ विश्वचषक पात्रता फेरीसाठी पात्र ठरले :

## संघ 
## साखळी फेरी
### गट 'अ' 
----

----

----

----

----

### गट 'ब' 
----

----

----

----

----

## बाद फेरी 
### बाद फेरी उपांत्य सामना १ 
### बाद फेरी उपांत्य सामना २ 
### ७व्या स्थानाकरिता सामना 
### ५व्या स्थानाकरिता सामना 
### ३ऱ्या स्थानाकरिता सामना 
## उपांत्य फेरी 
### १ला उपांत्य सामना 
### २रा उपांत्य सामना 
## अंतिम सामना 
## संघांची अंतिम स्थिती 
 हे संघ २०१८ महिला टी२० विश्वचषकासाठी पात्र ठरले

वर्ग:इ.स. २०१८ मधील क्रिकेट
वर्ग:महिला क्रिकेट
ग्वानाकास्ते प्रांत

**ग्वानाकास्ते** हा कोस्ता रिकाच्या सात प्रांतांपैकी एक आहे. हा प्रांत देशाच्या वायव्य भागात प्रशांत महासागराच्या काठी आहे. याच्या उत्तरेस निकाराग्वा, पूर्वेस अलाहुएला प्रांत तर आग्नेयेस पुंतारेनास प्रांत आहेत. इतर बाजूनी याला प्रशांत महासागराचा किनारा आहे.

ग्वानाकास्ते कोस्ता रिकाचा सगळ्यात विरळ वस्ती असलेला प्रांत आहे. याचा विस्तार १०,१४१ किमी२ असून २०१०मध्ये येथील लोकसंख्या ३,५४,१५४ होती.

## नावाची व्युत्पत्ती
या प्रांताला ग्वानाकास्ते या कोस्ता रिकाच्या राष्ट्रीय वृक्षाचे नाव दिलेले आहे.

## अर्थव्यवस्था
पशुपालन हा ग्वानाकास्तेचा मुख्य व्यवसाय आहे. येथे ब्राह्मण प्रकारच्या गायी पाळल्या जातात. येथे ऊस आणि कापसाची शेती होते आणि जेथे अरेनाल सरोवराचे पाणी उपलब्ध आहे तेथे भाताची शेतीही होते. गेल्या दोन दशकात ग्वानाकास्तेमध्ये पर्यटन व्यवसाय वाढीला लागला आहे. येथे मुख्यत्वे आंतरराष्ट्रीय पर्यटक येतात.

## प्रशासन
हा प्रांत अकरा कांतोनमध्ये विभागलेला आहे.

वर्ग:कोस्टा रिकाचे प्रांत
*
डॅनियेल ओडुबेर क्विरोस आंतरराष्ट्रीय विमानतळ

**डॅनियेल ओडुबेर क्विरोस आंतरराष्ट्रीय विमानतळ**  हा कोस्ता रिकाच्या लायबेरिया शहरातील विमानतळ आहे. देशाच्या वायव्य भागात ग्वानाकास्ते प्रांतातील या विमानतळाला कोस्ता रिकाच्या भूतपूर्व राष्ट्राध्यक्ष डॅनियेल ओडुबेर क्विरोसचे नाव देण्यात आले आहे.

कोस्ता रिकामधील चार विमानतळांपैकी हा दुसऱ्या क्रमांकाचा सर्वाधिक वर्दळीचा विमानतळ आहे. २०१६ साली येथून ११,४६,१६३ प्रवाशांनी ये-जा केली. यात इतर देशांतून कोस्ता रिकामध्ये येणारे पर्यटकांची संख्या मोठी होती. येथून मध्य आणि उत्तर अमेरिकेतील मोठ्या शहरांना तसेच युरोपमधील लंडनला थेट विमानसेवा उपलब्ध आहे.

वर्ग:कोस्टा रिकामधील विमानतळ
विमानतळ
संत भागू

**भागू** ह्या भक्ती संप्रदायातील संत व कवयित्री होत्या. त्या महार जातीच्या होत्या. त्यांच्याबद्दल थोडी माहिती उपलब्ध आहे. *श्रीसकलसंतगाथा* मध्ये हिला "भागू महारीन" असे म्हणले जाते.

## संदर्भ
वर्ग:मराठी संत
वर्ग:दलित संत
सातताल

thumb|मोठा तांबट- सातताल
thumb|सातताल येथे पक्ष्यांची छायाचित्रे काढणारे छायाचित्रकार

**सातताल** हे भारताच्या उत्तराखंड राज्यातील एक गाव आहे. सातताल म्हणजे सात तलाव. येथे सात तलाव आहेत, त्यावरून गावाचे नाव सातताल असे पडले.
## भौगोलिक वैशिष्ट्ये 
सातताल म्हणजे सात तलाव. येथे पन्ना किंवा गरुण ताल, पूर्ण ताल,नल-दमयंती ताल, सीताताल, रामताल,लक्ष्मणताल आणि सुखाताल असे सात तलाव आहेत, त्यावरून गावाचे नाव सातताल असे पडले. सातताल नैनिताल पासून २४ किमी अंतरावर आहे. साततालला पोचण्यासाठी भीमतालहून मार्ग आहे. भीमतालहून सातताल ४ किमी अंतरावर आहे. 
ब्रिटिश राजवटीच्या काळात येथे चहाचे मळे होते.हे गाव ओक आणि देवदार वृक्षांच्या घनदाट जंगलात वसलेले आहे. येथील तलाव भारतातील सर्वांत कमी प्रदूषित गोड्या पाण्याच्या तलावांपैकी एक आहे.येथील  तलाव स्थलांतरीत पक्ष्यांसाठी नंदनवन आहेत.
## हवामान 
सातताल येथे उन्हाळ्यात सुखद हवा असते. उन्हाळ्यात तापमान १५ ते ३० अंश सेल्शियस असते.हिवाळ्यात तापमान गोठणबिंदूइतके कमी होऊ शकते.येथे भेट देण्यास सर्वांत चांगले महिने आहेत- मार्च-जून आणि सप्टेंबर-डिसेंबर.जुलै-ऑगस्टमध्ये पाऊस पडतो.नोव्हेंबर ते मार्च महिन्यात हिवाळा असतो. तेव्हा तापमान १२ ते २४ अंश सेल्शियस असते.हिवाळ्यात येथे गिर्यारोहकांची गर्दी असते.
## जैव विविधता
येथील जैवविविधता वैशिष्ट्यपूर्ण आहे. येथे स्थानिक आणि स्थलांतरीत पक्ष्यांच्या ५०० प्रजाती आढळतात. त्यामुळे हे पक्षीनिरीक्षक तसेच छायाचित्रकार यांच्यासाठी एक महत्त्वाचे ठिकाण आहे.तसेच येथे सस्तन प्राण्यांच्या २० प्रजाती आणि फुलपाखरांच्या ५२५ प्रजाती आढळतात.
## पक्ष्यांच्या प्रजाती
येथे लाल चोचीचा निळा मगपाय, निळ्या गळ्याचा तसेच तपकिरी डोक्याचा तांबट, सोनेरी गळ्याचा तांबट अशा तांबट पक्ष्याच्या वेगवेगळ्या प्रजाती, खंड्या, राखी डोक्याचा पोपट, तुइया पोपट,मत्स्य गरूड,सूर्यपक्ष्याच्या विविध प्रजाती इ. अनेक प्रकारचे पक्षी आढळतात.
## फुलपाखरांचे वस्तुसंग्रहालय
येथे फ्रेडरिक स्मेटासेक यांनी स्थापन केलेले फुलपाखरांचे वस्तुसंग्रहालय आहे. त्यात फुलपाखरांच्या आणि पतंगांच्या २५०० प्रजाती आणि इतर कीटकांच्या १००० प्रजातींचे नमुने आहेत.
वर्ग:उत्तराखंडमधील गावे
वर्ग:उत्तराखंडमधील पर्यटनस्थळे
अलाहुएला प्रांत

*अलाहुएला*' हा कोस्ता रिकाच्या सात प्रांतांपैकी एक आहे. हा प्रांत देशाच्या उत्तर भागात आहे. याच्या उत्तरेस निकाराग्वा, पूर्वेस हेरेदिया प्रांत, आग्नेयेस सान होजे प्रांत, ईशान्येस पुंतारेनास तर पश्चिमेस ग्वानाकास्ते प्रांत आहेत.

अलाहुएला प्रांताचा विस्तार ९,७५७ किमी२ असून २०१०मध्ये येथील लोकसंख्या ८,८८,५७१ होती. हा प्रांत डोंगराळ आहे. कोर्दिलेरा सेंत्राल दि कोस्ता रिका ही पर्वतरांग या प्रांतात उत्तर-दक्षिण आहे. येथे पोआस ज्वालामुखी आणि व्होल्कान अरेनाल यांसह अनेक जागृत ज्वालामुखी आहेत.

## नावाची व्युत्पत्ती
या प्रांताला अलाहुएला नदीचे नाव दिलेले आहे.

## अर्थव्यवस्था
शेती हा अलाहुएलाचा मुख्य व्यवसाय आहे. येथे ऊस, मका आणि भाताची शेती होते तसेच अननस, केळींचा बागाही आहेत. प्रांताच्या दक्षिण भागात कॉफीचे मळे आहेत. काही भागांमध्ये पशुपालन होते. गेल्या दोन दशकांत येथे पर्यटन व्यवसाय वाढीला लागला आहे. मुख्यत्वे आंतरराष्ट्रीय पर्यटक येथे ज्वालामुखी तसेच निसर्गातील इतर ठिकाणे पाहण्यास येतात.

## प्रशासन
या प्रांताचे प्रशासकीय केंद्र अलाहउएला येथे आहे. हा प्रांत पंधरा कांतोनमध्ये विभागलेला आहे. हे कांतोन १११ जिल्ह्यांमध्ये विभागलेले आहेत.

वर्ग:कोस्टा रिकाचे प्रांत
*
एस.एस. भोसले

## **जन्‍म व जडण-घडण** 
प्रा. डॉ. एस. एस. भोसले यांचे पूर्ण नाव संभाजी सावळाराम भोसले आहे. त्‍यांचा जन्‍म कोल्हापूर जिह्यातील कागल येथे झाला. कोल्हापूर येथील वास्तव्याच्या काळात त्यांना ज्येष्ठ ग्रामीण साहित्यिक ‘झोंबी’कार डॉ. आनंदी यादव वर्गमित्र लाभले. महाविद्यालयीन वाटचालीच्या उंबरठय़ावर असतानाच डॉ. भोसले यांना प्रख्यात साहित्यिक ज्ञानपीठ विजेते लेखक वि. स. खांडेकर यांचा लेखनकामाच्या निमित्ताने प्रदीर्घ सहवास लाभला. खांडेकर ओघवत्या भाषेत एखादी कथा, कादंबरी सांगायचे आणि सुवाच्य अक्षरात लिहिण्याचे कार्य डॉ. भोसले करायचे. या प्रदीर्घ सहवासामुळे त्यांच्याशी खांडेकरांचा स्नेह जमला. कोल्हापूरच्या वास्तव्यात प्राध्यापक म्हणून कार्य करताना त्यांना ‘पानिपत’कार विश्वास पाटीलसारखा साहित्य क्षेत्रातील जाणकार विद्यार्थी लाभला. १९७९ च्या सुमारास डॉ. भोसले डॉ. बाबासाहेब आंबेडकर मराठवाडा विद्यापीठाच्या मराठी विभागात प्रपाठक म्हणून रुजू झाले. पुढे त्‍यांनी १९९३ ते १९९५ या काळात विभागप्रमुख म्‍हणूनही कार्य केले. त्यांच्या मार्गदर्शनाखाली पीएच.डी.चे अनेक विद्यार्थी पुढील काळात नावारूपाला आले. राज्य साहित्य संस्कृती मंडळ, विश्वकोश निर्मिती मंडळ यांचे सदस्य राहिलेल्या भोसले यांच्या नावावर १८ स्वलिखित आणि २२ संपादित पुस्तके जमा आहेत. 

## **ग्रंथसंपदा** 
* खांडेकर : व्यक्ती आणि साहित्य
* सूर्ययुगाची सुरुवात : प्रेरणा आणि निर्मिती
* अधिकउणे
* प्रातःस्मरण
* होऊ कसे उतराई
* प्र.के. अत्रे साहित्य आणि समीक्षा
* राजर्षी शाहू : संदर्भ आणि भूमिका
* नागरी परंपरेचे लोकाविष्कार
* सारे काही जनतेसाठी
* तुकाराम  गाथा

## **पुरस्‍कार व मान-सन्‍मान** 
वर्ग:मराठी लेखक
वर्ग:पुरुष चरित्रलेख
बोर्डी (निःसंदिग्धीकरण)

**बोर्डी** किंवा **बोरडी** अनेक अर्थाने वापरले जाते.

* बोर्डी गाव
* बोर्डी नदी

वर्ग:निःसंदिग्धीकरण पाने
कन्यादान (निःसंदिग्धीकरण)

* कन्यादान (नाटक)- विजय तेंडुलकरांचे एक नाटक
* कन्यादान - हिंदू धर्मातील एक विवाह विधी
* कन्यादान (मालिका) - सन मराठी वाहिनीवरील एक मालिका

वर्ग:निःसंदिग्धीकरण पाने
अफगाणिस्तान क्रिकेट संघाचा भारत दौरा, २०१८

अफगाणिस्तान क्रिकेट संघ जून २०१८ मध्ये एक कसोटी सामना खेळण्यासाठी भारताच्या दौऱ्यावर येणार आहे. जून २०१७ मध्ये आयसीसी ने अफगाणिस्तान ला पूर्ण सदस्यचा दर्जा दिला. त्यामुळे हा सामना अफगाणिस्तानचा पहिलावहिला आंतरराष्ट्रीय कसोटी सामना असणार आहे.

जानेवारी २०१८ मध्ये अफगाणिस्तान क्रिकेट बोर्ड आणि बीसीसीआय ने सामना बेंगलुरुत होण्याची घोषणा केली.

## संघ 
## कसोटी मालिका 
### एकमेव कसोटी 
वर्ग:इ.स. २०१८ मधील क्रिकेट
वर्ग:अफगाणिस्तान क्रिकेट संघाचे भारत दौरे
वर्ग:आंतरराष्ट्रीय क्रिकेट संघाचे भारतीय दौरे
जैदिया

**जैदिया** (Zaidiyyah) हा शिया इस्लाम या पंथातला एक समुदाय वा उपपंथ आहे. या समुदायाचे लोक बाराऐवजी केवळ पाच इमामांच्या पद्धतीवर विश्वास ठेवतात. यापैकी चार इमाम इस्ना अशरी समुदायाचेच आहेत. मात्र पाचवे इमाम म्हणून हजरत अली यांचे नातू जैद बिन अली यांना मानतात. म्हणून ते स्वतःला 'जैदिया' म्हणतात. जैद बिन अली यांच्या 'मजमऊल फिकह' नुसार या समुदायाचे कायदेकानून आहेत. आखातातील यमनमध्ये जैदिया समुदायाचे समर्थक आहेत.

## हे सुद्धा पहा
* इस्लाम धर्माचे संप्रदाय

वर्ग:इस्लाम धर्माचे संप्रदाय
निचिरेन बौद्ध धर्म

in the Honnoji Temple of Nichiren Shu in Teramachi Street, Kyoto, Japan]]
, which is highly revered in Nichiren Buddhism. From the Kamakura period, circa 1257. Ink, color, and gold leaf on paper.]]

**निचिरेन बौद्धधर्म** हा महायान बौद्ध धर्मची एक शाखा वा उपपंथ आहे. हा १३व्या शतकातील जापानी बौद्ध धर्मगुरू निचिरेन (१२२२-१२८२) यांच्या शिकवणुकीवर आणि कामकुरा बौद्ध धर्माच्या एका शाखेवर आधारीत आहे. याची शिकवण निचिरेन यांनी लिहिलेल्या ३०० उपलब्ध अक्षरे व ग्रंथापासून प्राप्त होते.

वर्ग:बौद्ध धर्माचे संप्रदाय
वर्ग:महायान
वर्ग:जपान
मीना (निःसंदिग्धीकरण)

**मीना** या नावाने सुरू होणारे व मीना नाव असलेले खालील लेख या विकिवर आहेत:
## नावे अथवा आडनावे
* मीना कुमारी - एक भारतीय चित्रपट अभिनेत्री.
* मीना नदी - पुणे जिल्ह्यातील एक नदी. घोड नदीची एक उपनदी.
* मीना प्रभू - एक मराठी लेखिका.
* मीना खडीकर - अथवा मीना मंगेशकर. एक गायिका व संगीतकार.दिनानाथ मंगेशकर यांचे अपत्य.
* मीना राजेंद्र शेटे-संभू - एक वैद्यकीय व्यावसायिक व लेखिका.
* मीना जोशी - मीना जोशी या हिंदुस्तानी गायिका.
* मीना वैशंपायन - एक मराठी लेखिका.
* मीना वांगीकर - मराठी-कन्‍नड अनुवाद करणाऱ्या एक लेखिका होत्या. 
* मीना कपूर - हिंदी चित्रपटासाठी पार्श्वगायन करणाऱ्या गायिका.
* मीना तुपे - एक मराठी पोलीस अधिकारी.
* मीना दुरैराज - एक तमिळ अभिनेत्री.
* मीना देशपांडे - एक मराठी लेखिका
* मीना फातर्पेकर - एक गायिका.सरस्वतीबाई राणे यांच्या आई.
* मीना तळपदे - जयश्री तळपदे हिची बहिण व एक हिंदी चित्रपट अभिनेत्री.
* मीना गोखले - एक संपादिका व लेखिका
* मीना (आडनाव) - राजस्थान व मध्य प्रदेश या ठिकाणी प्रचलीत असणारे एक आडनाव.
## इतर
* मीना मावळ - अणे-माळशेज डोंगररांगेतील एक डोंगर
* मीना - अफगाण मुक्तीचा आक्रोश - मीना - हिरॉईन ऑफ अफगाणिस्तान या पुस्तकाचे एक अनुवादीत पुस्तक.
* मीना (चित्रपट) - सन १९४१ दरम्यानचा, फनी मजूमदार द्वारे दिग्दर्शित एक हिंदी चित्रपट.
* मीना (मक्का) - मक्केजवळील एक स्थान
* मीना बाजार - एक प्रकारचा बाजार. ज्याचा उपयोग वस्तूंच्या विक्रीतून धर्र्मदाय संस्थेसाठी पैसे उभारण्यात होतो.
* अल् मीना - उत्तरी सिरीया जवळ असलेले एक बंदर

वर्ग:निःसंदिग्धीकरण पाने
कन्यादान

अल्ट=Hindu Wedding Ritual|इवलेसे|296x296अंश|कन्यादान करतानाचा प्रसंग
**कन्यादान** हा हिंदू विवाह विधी आहे. परंतु भारतभर कन्यादान संदर्भात वेगवेगळे अर्थ लावले जातात.

## आरंभ 
**कन्यादान** ‘ विक्रय ’ म्हणजे ‘ विकणे ’. कन्येच्या पित्याला द्रव्य देऊन त्यापासून कन्या विकत घेऊन तिशी लग्न करणे म्हणजे कन्याविक्रय (आसुरविवाह). हुंड्याचाच एक प्रकार ज्यामध्ये वर वधूला पैसे किंवा तिचे मुल्य देतो.  या सामाजिक विकृतीशी लढण्यासाठी, ब्राह्मणांच्या एका समुदाय गटाने त्यांच्या समुदायासाठी कन्यादान विवाह पद्धतीचा अवलंब करण्यासाठी एक सामाजिक कायदा तयार केला. लग्नादरम्यान कोणतेही पैसे दिले जाऊ नयेत किंवा घेतले जाऊ नयेत, जे याचे पालन करणार नाहीत ते राजाकडून शिक्षेस पात्र राहतील असा आदेश होता. वरील शिलालेख हे देखील बळकट करतात की धार्मिक शास्त्रांवर आधारित वैयक्तिक कायद्यांच्या विरोधात समुदाय गटांमध्ये सामाजिक कायद्यांची व्यवस्था व्यापकपणे व्यवहारात होती.

## हे सुद्धा पहा 
* लग्न
* हिंदू विवाह
* हिंदू विवाह कायदा

## अजुन वाचण्यासाठी 
* Gutschow, Niels; Michaels, Axel; Bau, Christian (2008). ''The Girl's Hindu Marriage to the Bel Fruit: Ihi* and *The Girl's Buddhist Marriage to the Bel Fruit: Ihi* in *Growing up - Hindu and Buddhist Initiation Ritual among Newar Children in Bhaktapur, Nepal''. Otto Harrassowitz Verlag, Germany. . pp.&nbsp;93–173.
## संदर्भ 
वर्ग:हिंदू लग्न
दिमापूर रेल्वे स्थानक

**दिमापूर रेल्वे स्थानक** हे भारताच्या नागालॅंड राज्याच्या दिमापूर शहरामधील रेल्वे स्थानक आहे. हे नागालॅंड राज्यातील एकमेव रेल्वे स्थानक असून गुवाहाटीकडून दिब्रुगढकडे धावणाऱ्या सर्व गाड्या येथे थांबतात. 

१९०३ साली बांधले गेलेले दिमापूर स्थानक ब्रिटिशकालीन आसाम बंगाल रेल्वेच्या चित्तगॉंग-दिब्रुगढ ह्या मीटर गेज मार्गवरील एक स्थानक होते. १९९७ साली ह्या स्थानकाचे ब्रॉडगेजमध्ये रूपांतर केले गेले. आजच्या घडीला दिमापूर हा नागालॅंड व मणिपूरला भारतीय रेल्वेद्वारे जोडणारा एकमेव दुवा आहे. येथून दर आठवड्याला ४९ गाड्या सुटतात. १२३ किमी लांबीच्या दिमापूर-कोहिमा रेल्वेमार्ग प्रकल्पासाठी भारत सरकारने कार्यक्रम आखला आहे.

## प्रमुख गाड्या
* दिब्रुगढ राजधानी एक्सप्रेस
* ब्रह्मपुत्रा मेल
* कामरूप एक्सप्रेस
* दिब्रुगढ–कन्याकुमारी विवेक एक्सप्रेस
* अवध आसाम एक्सप्रेस

## बाह्य दुवे
*माहिती

वर्ग:नागालँडमधील रेल्वे स्थानके
वर्ग:दिमापूर जिल्हा
सेवाभारती

**सेवाभारती** ही महाराष्ट्राच्या कोल्हापूर जिल्ह्यातल्या इचलकरंजी शहरात स्थापन झालेली एक स्वयंसेवी संस्था आहे.

## पार्श्वभूमी व उद्दिष्टे
इचलकरंजी ही एक वस्त्रोद्योग नगरी म्हणून ओळखली जाते. महाराष्ट्राचे मँचेस्टर म्हणून देखील ही गणली जाणारी नगरी. हिच्या सभोवताली अनेक लहान आणि शेतीप्रधान खेडी आहेत. ही वस्त्रोद्योग नगरी असल्याने येथे जास्त करून गरीब यंत्रमाग कामगार आणि कारखान्यांचे मालक अशा प्रकारचा रहिवासी वर्ग आहे.
 
इचलकरंजी आणि त्याच्या आसपासचे हे गरीब कामगार व शेतमजूर यांच्यासाठी तेथे आरोग्य आणि शिक्षणसेवा याची अत्यंत गरज वाटू लागली. या गरजेमधून सन १९८९ साली राष्ट्रीय स्वयंसेवक संघाचे संस्थापक डॉ. केशव बळीराम हेडगेवार यांच्या जन्मशताब्दीच्या निमित्ताने इचलकरंजी येथे सेवाभारती हा प्रकल्प सुरू झाला. सेवाभारतीने यंत्रमाग कामगार आणि शेतमजूर या समाजातील घटकांसाठी आरोग्य व शिक्षणसेवा पुरवण्याचे व्रत स्वीकारले.

## डॉ हेडगेवार रुग्णालय, इचलकरंजी 
सेवाभारतीने सुरुवातीला प्राथमिक उपचारांसाठी डॉ हेडगेवारांच्या नावाचे एक फिरते रुग्णालय चालू केले. त्यामार्फत इचलकरंजी येथील सेवावस्ती व शहराच्या परिसरातील आठ खेड्यांमध्ये आरोग्य सेवा सुरू केली. सन १९९६ पासून ही सेवा अखंडपणे सुरू आहे. कामाची नैसर्गिक गरज म्हणून रोगपरीक्षण प्रयोगशाळा, वेळोवेळी गरजेनुसार आरोग्यशिबिरे, शहरामध्ये स्थायी बाह्यरुग्ण विभाग, डे केर वॉर्ड, मिरजेच्या विवेकानंद नेत्र रुग्णालयच्या साहाय्याने नेत्रविकार उपचार, शहरातील काही तज्‍ज्ञ डॉकटरांच्या मदतीने पॉलिक्लिनिक हे प्रकल्प सुरू झाले. दरवर्षी सुमारे १०,००० रुग्ण या सेवांचा लाभ घेतात. सेवाभारतीने दिनांक २६ जून २०११ रोजी डॉ. हेडगेवार रुग्णालयाची स्थापना केली. 

## संदर्भ
वर्ग:महाराष्ट्रातील समाजकारणी संस्था
वर्ग:इचलकरंजी
वर्ग:कोल्हापूर जिल्ह्यातील स्वयंसेवी संस्था
वर्ग:संघ परिवार
वर्ग:हिंदुत्व
वर्ग:हिंदू चळवळी आणि संघटना
वर्ग:भारतातील हिंदुत्ववादी संस्था
आनंदमठ (कादंबरी)

**आनंदमठ** ही  बंगाली भाषेतील कादंबरी आहे.
इ.स.१८८२  मधे बंकिमचंद्र चॅटर्जी यांनी या काल्पनिक कादंबरीची रचना केलेली आहे.

## प्रथम प्रकाशन
संजीवचंद्र चॅटर्जी यांच्या 'बंगदर्शन' मासिकात १८८० ते १८८२ या काळात  या कादंबरीचा कथाभाग प्रकाशित होत होता.  हे संन्यासी जंगलातील आनंदमठ नावाच्या गुप्त ठिकाणी राहून  कालीमातेची उपासना करीत आणि वंदे मातरमचा जयघोष करीत, स्वातंत्र्यप्राप्तीसाठी सर्वस्व वाहिलेल्या संन्यासी समूहाची कहाणी यात वर्णन केलेली आहे. **देशभक्ती आणि मातृभूमीचे स्वातंत्र्य हाच धर्म ही योगी अरविंद यांची शिकवण या कादंबरीच्या कथाभागाचे वैशिष्ट्य आहे.**

## चित्रपट
हेमन गुप्ता यांनी १९५२ साली आनंदमठ  कादंबरीवर आधारित हिंदी भाषेत चित्रपट काढला. या चित्रपटातील "वंदे मातरम" हे  देशभक्तिपर गीत लोकप्रिय आहे.   

## संदर्भ 
वर्ग:बंगाली साहित्य
वर्ग:भारतीय स्वातंत्र्यलढा
वर्ग:भारतीय स्वातंत्र्यलढ्याशी संबंधित साहित्य
पुरुषोत्‍तम भापकर

## जन्‍म व शिक्षण 
पुरूषोत्‍तम निवृत्‍ती भापकर यांचा जन्‍म सालवडगाव ता. शेवगाव जि.अहमदनगर येथे शेतकरी कुटुंबात झाला. त्‍यांचे शिक्षण एम.ए.(अर्थशास्‍त्र), एल.एल.बी., पीएच.डी.(कृषी अर्थशास्‍त्र) झाले आहे. सध्‍या ते भारतीय प्रशासकीय सेवेत मराठवाडा विभागाचे आयुक्‍त म्‍हणून कार्यरत आहेत. ते गीतकार, कवी आहेत. त्यांची गीते सुरेश वाडकर, चंद्रशेखर गाडगीळ, उत्त‍रा केळकर, अतुल दिवे, ज्योत्ना राजोरिया या गायकांनी गायलेली आहेत.

## **भूषविलेली पदे** 
* मुख्‍य कार्यकारी अधिकारी, परभणी
* मुख्‍य कार्यकारी अधिकारी, जिल्‍हा परिषद, धुळे
* मुख्‍य कार्यकारी अधिकारी, जिल्‍हा परिषद, पुणे
* जिल्‍हाधिकारी, अमरावती
* आयुक्‍त, महानगरपालिका, औरंगाबाद
* आयुक्‍त व संचालक, नगरविकास प्रशासन, वरळी, मुंबई
* आयुक्‍त, अन्‍न व औषध प्रशासन, बांद्रा, मुंबई
* आयुक्‍त, शिक्षण विभाग, महाराष्‍ट्र राज्‍य, पुणे
* सचिव, रोहयो व जलसंधारण, म.रा., मुंबई
* विभागीय आयुक्‍त, औरंगाबाद (सध्‍या कार्यरत)

## **साहित्‍यसंपदा** 
* हे शक्‍य आहे
* चांदणं उन्‍हातलं (कवितासंग्रह) २०१७, आदित्य प्रकाशन, औरंगाबाद
* आकांत शांतीचा (कवितासंग्रह) २०१७, आदित्य प्रकाशन, औरंगाबाद

## **पुरस्‍कार व मानसन्‍मान** 
* जणगणना संदर्भात 'राष्‍ट्रपती सिल्‍व्‍हर मेडल' -१९९१
* सर्वोत्‍कृष्‍ठ अतिरिक्‍त जिल्‍हाधिकारी महाराष्‍ट्र शासनाचा पुरस्कार-२००२-२००३
* भारत ज्‍योती अवॉर्ड, इंडिया इंटरनॅशनल फ्रेंडशिप सोयायटी, नवी दिल्‍ली-२००५
* वीर एकलव्‍य राष्‍ट्रीय पुरस्‍कार, भारतीय दलित साहित्‍य अकादमी, नवी दिल्‍ली-२००६
* राज्‍यस्‍तरीय प्रशासन रत्‍न पुरस्‍कार, अण्‍णाभाऊ साठे प्रतिष्‍ठान, धुळे-२००६
* डॉ. मणिभाई देसाई राष्‍ट्रसेवा पुरस्‍कार, उरळी कांचन, पुणे-२००६
* महात्‍मा गांधी शांतता पुरस्‍कार, म.शा. अल्‍पसंख्‍याक आयोग-२००८
* जाणीव पुरस्‍कार, जाणीव सांस्‍कृतिक अभियान, अहमदनगर-२००८
* राज्‍यस्‍तरीय मल्हार रत्‍न पुरस्‍कार, मल्‍हार क्रांती संघटना, अमरावती-२००८
* वसंतराव नाईक जलसंधारण पुरस्‍कार- २०११
* पीपीपीचा पुरस्‍कार- २०११
* युगंधर पुरस्‍कार, औरंगाबाद येथे मनपा आयुक्‍त म्‍हणून केलेल्या कार्याबद्दल- २०१२
* विकास भूषण पुरस्‍कार, कै. काकासाहेब म्‍हस्‍के मेमोरी मेडिकल फाऊंडेशन तर्फे-२०१२
* कर्मवीर भाऊराव पाटील राज्‍य वाड्.मय पुरस्‍कार 'हे शक्‍य आहे' - २०१७

वर्ग:पुरुष चरित्रलेख
चेतना सिन्हा

thumb|चेतना सिन्हा
**चेतना सिन्हा**(  २१ मार्च १९५८, मुंबई)   या महाराष्ट्राच्या माणदेश या दुष्काळी भागातील स्त्रियांच्या आर्थिक आणि सामाजिक विकासासाठी काम करणाऱ्या समाजसेविका आहेत.

## जडणघडण
सिन्हा यांचे बालपण मुंबई येथे गेले. त्यांचे शालेय शिक्षण मास्टर्स ट्युटोरियल हायस्कूलमध्ये झाले.त्यांनी वाणिज्य शाखेची पदवी आणि अर्थशास्त्रातील पदव्युत्तर पदवी मुंबई विद्यापीठातून संपादन केली. जयप्रकाश नारायणांच्या समाजवादी विचारांकडे त्यांचा ओढा होता. आणीबाणीच्या काळात त्या अनेक आंदोलनांमध्ये सहभागी झाल्या. मराठवाडा विद्यापीठाच्या नामांतर चळवळीत सुद्धा त्या सहभागी झाल्या होत्या. त्यात त्यांना अटक होऊन तुरुंगवासही भोगावा लागला होता. काही काळ शरद जोशींच्या शेतकरी संघटनेच्या महिला आघाडीची प्रमुख म्हणून त्यांनी काम केले. १९८७ मध्ये म्हसवड येथे राहणारे चळवळीतील कार्यकर्ते विजयसिंह गुरव यांच्याशी त्यांचे लग्न झाले. विजयसिंह गुरव त्यांचा एका पत्रकाराने चुकून विजय सिन्हा असा उल्लेख केला होता. हेच आडनाव त्यांना कायमचे चिकटले.

## कार्य 
म्हसवडसारख्या दुष्काळी भागातील स्त्रियांना स्वतःच्या रोजच्या कमाईतून काही बचत करण्यासाठी महिला बँक असावी, असे वाटत होते. रिझर्व्ह बँकेच्या सर्व नियमांचा चेतना सिन्हा यांनी अभ्यास केला. आवश्यक भाग भांडवल जमवले. पण सर्व संचालिका निरक्षर असल्यामुळे त्यांचा बँकेचा प्रस्ताव रिझर्व्ह बँकेने फेटाळला. या महिलांसाठी साक्षरता वर्ग सुरू करण्यात आले. या महिला अशिक्षित असल्या तरी त्यांना व्यवहारज्ञान आहे. हिशोब करता येतात, हे पटवून देण्यात पुढे यश आले. आणि १० ऑगस्ट १९९७ रोजी 'माणदेशी महिला सहकारी बँकेचा' शुभारंभ झाला. सिन्हा या बँकेच्या संस्थापक, अध्यक्ष आहेत. रोजंदारीवर काम करणाऱ्या महिलांना रोज स्वतः बँकेत येणे शक्य नसल्यामुळे 'डेली बँकिंग', 'डोअरस्टेप बँकिंग' या संकल्पना राबवून घरोघरी जाऊन पैसे गोळा करण्यात येतात. बँकेतर्फे महिलांना त्यांच्या नियंत्रणात असलेल्या उपक्रमांसाठी कर्ज दिले जाते. उदा. दुभती जनावरे खरेदी करण्यासाठी कर्ज दिले जाते. उन्हात बसून माल विकणाऱ्या महिलांसाठी 'छत्रीसाठी बिनव्याजी कर्ज' आणि शालेय विद्यार्थिनींकरता 'सायकलसाठी बिनव्याजी कर्ज' दिले जाते. 'माणदेशी फाउंडेशन' द्वारे 'माणदेशी उद्योगिनी' या व्यवसाय प्रशिक्षण शाळेतून ५० हजार महिला प्रशिक्षित होऊन बाहेर पडल्या आहेत.ref name="weforum.org" />

## पुरस्कार
* महाराष्ट्राचे राज्यपाल पी.सी.अलेक्झांडर पुरस्कार - १९९४ 
* गॉडफ्रे फिलिप्स शौर्य अमोदिनी पुरस्कार - ११ सप्टेंबर २००९  
* पुण्यश्लोक अहिल्यादेवी होळकर पुरस्कार - २०१४ 
*कुसुमाग्रज प्रतिष्ठानचा गोदावरी गौरव पुरस्कार -२०१६ 
* ग्रामीण उद्योजकतेसाठी जानकीदेवी बजाज पुरस्कार 
* राणी लक्ष्मीबाई पुरस्कार 
* नानाजी देशमुख पुरस्कार 
*लक्ष्मीबाई दगडूशेठ हलवाई स्मृती पुरस्कार
* त्या येल फेलो आणि अशोका फेलो आहेत.
* दावोस, स्वित्झर्लंड येथे होणाऱ्या २३-२६ जानेवारी २०१८ दरम्यान होणाऱ्या जागतिक आर्थिक परिषदेच्या सात स्त्री अध्यक्षांपैकी एक म्हणून निवड.

## संदर्भ 
वर्ग:मराठी समाजसेवक
वर्ग:स्त्री चरित्रलेख
वर्ग:इ.स. १९५८ मधील जन्म
वर्ग:हयात भारतीय व्यक्ती
वर्ग:नारी शक्ती पुरस्कारविजेते
अष्टविनायक मंदिर (लातूर)

इवलेसे|Ashtavinayak Mandir Latur
**श्री अष्टविनायक मंदिर, लातूर** हे लातूर मधील शिवाजीनगर भागात असलेले प्रसिद्ध मंदिर आहे. मंदिराची स्थापना १९८९ मद्धे झाली. गणेश मंदिरासोबतच येथे अष्टविनायकाच्या प्रतिकृती पाहायला मिळतात. मंदिराच्या समोर दोन्ही बाजूंनी बागा असुन, समोर कारंजे आहेत. मंदिराच्या समोरच ८ ते ९ फुट उंच शंकराची मूर्ती आहे. तसेच येथे नवग्रह, मारुती, विठ्ठल, शेषनाग, देवी सरस्वती यांच्या देखील मूर्ती आढळतात.

वर्ग:लातूर
वर्ग:लातूर जिल्हा
वर्ग:तात्पुरता वर्ग-१० मार्च २०१८ कार्यशाळा
वर्ग:लातूरमधील मंदिरे
दयानंद वाणिज्य महाविद्यालय (लातूर)

**दयानंद वाणिज्य महाविद्यालय** हे महाराष्ट्राच्या लातूर शहरातील महाविद्यालय आहे. येथे व्यवस्थापन आणि वाणिज्याशी निगडीत विषयांचे ११वी इयत्ता ते विद्यावाचस्पती पदवीपर्यंत अध्यापन होते. हे अध्यापन इंग्लिश आणि मराठी माध्यमातून होते. याची स्थापना १९७० साली झाली. हे मराठवाड्यातील वाणिज्य शाखेचे एकमेव स्वतंत्र महाविद्यालय आहे.

वर्ग:महाराष्ट्रातील महाविद्यालये
वर्ग:लातूर जिल्ह्यातील शैक्षणिक संस्था
वर्ग:लातूरमधील शैक्षणिक संस्था
इंग्लंडची संसद

**इंग्लंडची संसद** हे १२६५ ते १७०७ पर्यंत इंग्लंडचे विधिमंडळ होते. १२१५मध्ये इंग्लंडचा राजा जॉनने मॅग्ना कार्टाला मंजूरी दिल्यावर इंग्लंडच्या राज्यकर्त्यांना शासनात त्यांच्या शाही सल्लागार मंडळाचा सल्ला घेणे भाग पडले. त्यांच्या संमतीशिवाय राजाने कोणताही नवीन कर लादता येणार नाही अशी यातील एक मुख्य तरतूद होती. या शाही मंडळाचे पुढे संसदेत रूपांतर झाले.

या सभागृहाने हळूहळू इंग्लंडच्या राज्यकर्त्यांकडे असलेली अमर्याद सत्तेला अंकुश घातला. याच्याविरुद्ध लढलेल्या पहिल्या चार्ल्सचा शिरच्छेद झाल्यावर संसदेची सत्ता ही इंग्लंडमधील प्रमुख सत्ता झाली. चार्ल्स दुसऱ्याला राजेपदी बसविल्यावर संसदेने भविष्यातील राजे नाममात्र असतील असे जाहीर केले.

१७०७ साली इंग्लंड आणि स्कॉटलंडच्या राज्यांचे एकत्रीकरण झाल्यावर इंग्लंडची संसद आणि स्कॉटलंडची संसद एकत्र झाल्या आणि त्यांचे ग्रेट ब्रिटनच्या संसदेत रूपांतर झाले.

## हे सुद्धा पहा
* ग्रेट ब्रिटनची संसद
* युनायटेड किंग्डमची संसद

वर्ग:इंग्लंडचा इतिहास
वर्ग:लोकशाही
डेन्मार्कचा क्रिस्चियन दुसरा

**क्रिस्चियन दुसरा** (१ जुलै, १४८१ - २५ जानेवारी, १५५९) हा सोळाव्या शतकातील डेन्मार्क, नॉर्वे आणि स्वीडनचा राजा होता. हा १५१३ ते १५२३ पर्यंत डेन्मार्क आणि नॉर्वे तर १५२०-२१ दरम्यान स्वीडनच्या राजगादीवर होता. याला त्याच्या काका फ्रेडरिक पहिल्याने पदच्युत केला व त्यास नेदरलॅंड्समध्ये तडीपार केले.

क्रिस्चियन ०२
क्रिस्चियन ०२
क्रिस्चियन ०२
वर्ग:इ.स. १४८१ मधील जन्म
वर्ग:इ.स. १५५९ मधील मृत्यू
वर्ग:पुरुष चरित्रलेख
रतनजी टाटा

सर **रतनजी जमसेटजी टाटा** (२० जानेवारी, १८७१:मुंबई, ब्रिटिश भारत - ५ सप्टेंबर, १९१८:कॉर्नवॉल, युनायटेड किंग्डम) हे भारतीय उद्योगपती आणि दानशूर होते.

हे जमसेटजी टाटा यांचे पुत्र असून त्यांच्या मृत्यूनंतर रतनजी आणि दोराबजी या भावांनी जमसेटजींचे उद्योग सांभाळले.

यांनी अनेक ऐतिहासिक वस्तू एकत्र केल्या होत्या. १९२३मध्ये या वस्तू टाटांच्या कुटुंबियांनी प्रिन्स ऑफ वेल्स संग्रहालयाला (आताचे छत्रपती शिवाजी महाराज वस्तु संग्रहालय) दान केल्या.

टाटांच्या मृत्यूनंतर १९१९ साली सर रतन टाटा ट्रस्ट ही समाजकारणी संस्था ८० लाख रुपयांसह (आताचे ७५ कोटी रुपये) स्थापन झाली.

वर्ग:भारतीय उद्योगपती
वर्ग:इ.स. १८७१ मधील जन्म
वर्ग:इ.स. १९१८ मधील मृत्यू
वर्ग:पारशी व्यक्ती
वर्ग:पुरुष चरित्रलेख
वर्ग:टाटा कुटुंब